Document ID: 31997R2051

ΚΑΝΟΝΙΣΜΟΣ (ΕΚ) αριθ. 2051/97 ΤΗΣ ΕΠΙΤΡΟΠΗΣ της 20ής Οκτωβρίου 1997 περί καθορισμού των λεπτομερειών εφαρμογής των διατάξεων που αφορούν τη χορήγηση χρηματοδοτικής συμμετοχής της Κοινότητας για το «φυτοϋγειονομικό έλεγχο»
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 97/14/ΕΚ (2), και ιδίως το άρθρο 19 γ) παράγραφος 5 τελευταίο εδάφιο,
Εκτιμώντας:
ότι σύμφωνα με τις διατάξεις της οδηγίας 77/93/ΕΟΚ, μπορεί να χορηγηθεί χρηματοδοτική συμμετοχή από την Κοινότητα για το «φυτοϋγειονομικό έλεγχο» στα κράτη μέλη για να καλύψουν τις δαπάνες που αφορούν άμεσα τα απαραίτητα ειδικά μέτρα που έχουν ληφθεί ή που έχουν προβλεφθεί για την καταπολέμηση των επιβλαβών οργανισμών που εισάγονται από τρίτες χώρες ή άλλες περιφέρειες στην Κοινότητα με σκοπό την εξάλειψή τους ή τον περιορισμό της διάδοσής τους 7
ότι επιπλέον, τα κράτη μέλη μπορούν επίσης να ζητήσουν τη χορήγηση χρηματοδοτικής συμμετοχής της Κοινότητας για τα ειδικά μέτρα που θέσπισαν ή που σχεδιάζουν να θεσπίσουν για την καταπολέμηση των μολύνσεων που προκλήθηκαν από τους επιβλαβείς οργανισμούς που έχουν εισαχθεί στο έδαφός τους 7
ότι πρέπει να θεσπισθούν οι λεπτομέρειες εφαρμογής των διατάξεων που αφορούν τη χορήγηση της χρηματοδοτικής συμμετοχής της Κοινότητας για το «φυτοϋγειονομικό έλεγχο» 7
ότι τα κράτη μέλη που υποβάλλουν αίτηση πρέπει να τηρούν τις εν λόγω λεπτομέρειες εφαρμογής για να μπορέσουν να λάβουν την εν λόγω χρηματοδοτική συμμετοχή της Κοινότητας 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η αίτηση των κρατών μελών για τη χορήγηση χρηματοδοτικής συμμετοχής της Κοινότητας για το «φυτοϋγειονομικό έλεγχο» σύμφωνα με το άρθρο 19 γ) παράγραφος 5 της οδηγίας 77/93/ΕΟΚ πρέπει:
- να υποβληθεί γραπτώς από την ενιαία και κεντρική αρχή που αναφέρεται στο άρθρο 1 παράγραφος 6 της οδηγίας 77/93/ΕΟΚ,
- να αποσταλεί στην Επιτροπή των Ευρωπαϊκών Κοινοτήτων, στο Γενικό Διευθυντή της ΓΔ VI, Rue de la Loi/Wetstraat 200 Β-1049, Βρυξέλλες, και
- να υποβληθεί το αργότερο μέχρι τη 15η Οκτωβρίου 1997, για να ληφθεί υπόψη στις πιστώσεις που έχουν προβλεφθεί για το σκοπό αυτό στο γενικό προϋπολογισμό της Ευρωπαϊκής Ένωσης για το οικονομικό έτος 1997 και μέχρι την 1η Ιουλίου κάθε επόμενου έτους για να ληφθεί υπόψη στις πιστώσεις που προβλέπονται για το σκοπό αυτό στον γενικό προϋπολογισμό της Ευρωπαϊκής Ένωσης για το σχετικό έτος.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Οκτωβρίου 1997.

Labels: 16
19
5
20
6
18